গরিবের কম্বলে দুর্নীতির এমন ঘটনা অনুসন্ধানে নেমে জানা যায়, দুর্যোগ ব্যবস্থাপনা অধিদফতরের একজন কর্মকর্তা নিম্নমানের একটি কম্বল জব্দ করেছেন। কিন্তু রোষানলে পড়ার ভয়ে তিনি প্রকাশ্যে মুখ খুলতে পারছেন না। নাম প্রকাশ না করার শর্তে এ কর্মকর্তা জানান, জব্দ করা ওই কম্বলটির ওজন এক কেজি ৬০০ গ্রাম। অথচ ক্রয় শর্ত অনুযায়ী কম্বলের ওজন হওয়ার কথা দুই কেজি ৩৩৫ গ্রাম। এছাড়া কম্বলে উলের কোনো অস্তিত্ব নেই। উলের বদলে ব্যবহার করা হয়েছে পাটের নিম্নমানের সুতা।